Små til middelsstore (4-7 millimeter), korte og kraftig, svarte, hårløse skarabider. Hodet er bredt, overleppen (labrum) bredt innskåret i midten. Hos enkelte arter har hannene et kort horn i pannen, oftere knøler. Pronotum er nesten sirkelrundt sett ovenfra, ganske tett og kraftig punktert, så bredt som dekkvingene. Dekkvingene har tydelige punktstriper og er gjerne mer eller mindre røde eller gule. Beina er kraftige gravebein, leggene (tibiae) med tre tenner på utsiden.